text: Ainsi que il iluec parloient
   De leur besoigne, et devisoient,
   Atant [est fols] le roi Crompart
   Qui s'en vint tout droit cele part
   Où li rois parole à son fil.
   "Ha! rois Marcadigas", fait il,
   "À grant tort anui fait m'avez ;
   Et, puis que vostre fill r'avez,
   Dont est raison que Marine aie.
   Car, pour nul meschief que je traie,
   Ne serai vers vous corrouciez,
   Se vous Marine me bailliez.
   Et vous le m'avez en couvent,
   Ce savez vous bien vraiement.
   Et je la doi par droit avoir ;
   Car vous avez trouvé en voir
   PageV01P134
   Dou cheval que je vous donnai
   Tout ce que de lui devisai.
   Tous li mons vous tient à loial.
   Ne jà pour moi ne ferés mal;
   Ains croi bien que vous me tenrés
   Ce que vous en couvent m'avés."
  